เรื่องร้องเรียน: ร้านก๋วยเตี๋ยวตั้งหม้อ เตา และตู้ขายก๋วเตี๋ยวยื่นออกมาบนฟุตบาธทางเดิน ที่ใกล้กับเสาไฟฟ้า มาเป็นเวลาหลายปีแล้ว โดยสร้างความเดือดร้อนให้แก่ผู้เดินเท้า โดยไม่สนใจว่าผิดกฎหมาย จึงขอให้ กทม. ช่วยจัดการด้วยค่ะ
การดำเนินการของเจ้าหน้าที่: จนท.เทศกิจ สายตรวจชุด 251 ได้ลงพื้นที่ตรวจสอบเรื่องร้องเรียนกรณีร้านก๋วยเตี๋ยวตั้งวางอุปกรณ์ทำการค้ากีดขวางทางสัญจรนั้น เบื้องต้น จนท.ได้ดำเนินการกวดขันประชาสัมพันธ์พร้อมขอความร่วมมือให้แก้ไขเคลื่อนย้ายพ้นกีดขวางทางเท้า ประกอบกับได้เน้นย้ำให้ จนท.กวดขันตรวจตราต่อไป
ความเห็นของผู้แจ้ง: ขอขอบคุณจนท.ที่ลงตรวจโดยเร็ว แต่จากภาพที่ส่งมา ร้านค้ายังคงตั้งอุปกรณ์บนฟุตบาธอย่างผิดกฎหมาย และเอาเปรียบพ่อค้าแม่ค้าหาบเร่ที่ต้องอยู่ในเส้นที่เขตกำหนด และต้องหยุดทุกวันจันทร์ จึงขอทราบว่าร้านนี้ได้สิทธิพิเศษจากใครคะ
พื้นที่: แขวงหิรัญรูจี เขตธนบุรี กรุงเทพมหานคร